Jukka Kurttila

Jukka Kurttila (s. 11. tammikuuta 1964 HelsinkiFinlaysonin Jukka Kurttila. Seura 23.10.2017, viitattu 29.10.2017) on suomalainen yritysjohtaja. Hän on toiminut mainosalalla, mutta ostettuaan yhdessä muiden kanssa vuonna 2014 Finlaysonin hän on toiminut sen toimitusjohtajana.Finlaysonin omistaja Jukka Kurttila on johtaja, joka ei osaa pelätä.  Aamulehti 8.12.2015, päivitetty 29.3.2017, viitattu 29.10.2017

Elämä

Kurttila opiskeli maantiedettä Helsingin yliopistossa aikeenaan ryhtyä opettajaksi. Opintojensa loppuvaiheessa hän työskenteli maantieteen laitoksella assistenttina. Hän valmistui filosofian maisteriksi. Hän siirtyi tutkijaksi Teknilliseen korkeakoulun yhteiskuntatutkimuksen laitokselle ja sieltä Taloustutkimuksen tutkimusjohtajaksi. 

Sen jälkeen hänet pyydettiin mainostoimistoon tekemään kuluttajatutkimuksia. Kurttila teki yli 20-vuotisen uran mainosmaailmassa. Hän on yksi mainostoimisto Bob Helsingin perustajista.  

Vuonna 2014 Kurttila yhdessä Petri Pesosen ja Risto Voutilaisen kanssa osti tekstiiliyritys Finlaysonin. Kumppaneiden ensimmäinen tuotelanseeraus Finlaysonissa oli Tom of Finlandin homoeroottisen taiteen painaminen pussilakanoihin. Se nosti yhtiön puheenaiheeksi. Sen jälkeen yhtiö toi markkinoille muun muassa Jesus-lakanat, joille annettiin 50 vuoden takuu.

Nykyään brändiyhtiö Manna & Co. omistaa Finlaysonin, Vallilan ja Makian. Kurttila työskentelee Manna Groupissa Finlaysonista ja Vallilasta vastaavana liiketoimintajohtajana. Hän oli myös yksi vuosina 2020–2024 Keijo-olutta markkinoineen Kontulan panimon omistajista. Kurttila toimii Helsingin Lastensairaalan hallituksen puheenjohtajana.

Kurttila on valittu vuonna 2017 Pohjois-Euroopan viidenneksi vastuullisimmaksi yritysjohtajaksi, suomalaisista listan parhaana.

Kurttila asuu Helsingissä ja Salossa. Perheeseen kuuluu puoliso Minna Kurttila, kaksi aikuista lasta ja kaksi lastenlasta.

Lähteet

Aiheesta muualla
 Pelkkä pussilakana voi johtaa tappouhkauksiin. Yle uutiset 29.10.2017

Luokka:Suomalaiset yritysjohtajat
Luokka:Finlayson
Luokka:Vuonna 1964 syntyneet
Luokka:Elävät henkilöt